Debby Ryan

Deborah Ann “Debby” Ryan (s. 13. toukokuuta 1993 Huntsville, Alabama, Yhdysvallat) on yhdysvaltalainen näyttelijä ja laulaja. Hän on näytellyt muun muassa pääroolissa Disney Channelin tilannekomediassa Jessie ja Bailey Pickettin roolissa Viiden tähden merielämää -sarjassa.

 Nuoruus
Debby Ryan syntyi Alabaman Huntsvillessä. Hän esiintyi lapsena useissa teatteriryhmissä ja kykykilpailuissa. Ryanin isä työskenteli armeijassa, minkä vuoksi perhe muutti Debbyn varhaislapsuuden ajan ympäri Eurooppaa. Hän asui Saksassa 10-vuotiaaksi asti ja osaa saksaa hyvin. Perhe palasi Yhdysvaltoihin vuonna 2003, ja Ryan vietti lapsuutensa Texasissa. Hänellä on vanhempi veli.

Ryan on kertonut olleensa koulukiusattu, koska oli omien sanojensa mukaan ”nörtti” ja kuului koulun shakkikerhoon.

 Ura 
 Näyttelijänä 
Debby Ryan on näytellyt seitsemänvuotiaasta lähtien ja esiintyi aluksi teatterissa. Varhaisteininä hän alkoi esiintyä useissa televisiomainoksissa. Vuonna 2007 Ryan sai roolin suoraan DVD:lle tehdystä lastenohjelmasta Barney ja ystävät. Seuraavana vuonna hän esiintyi Ice Cuben tähdittämässä elokuvassa The Longshots.

Ryanin läpimurto tapahtui Bailey Pickettin roolin myötä Disney Channelin tilannekomediasarjassa Viiden tähden merielämää. Sarjaa tehtiin kolmen tuotantokautta 2008–2011. Vuonna 2009 Ryan vieraili Hannah Montanassa ja Waverly Placen velhot -sarjassa Bailey Pickettinä.

Vuonna 2010 Ryan näytteli Disney Channelin tuottamassa elokuvassa 16 Wishes, joka sai hyvät arvostelut. Ryan oli roolistaan Young Artist -ehdokkaana. Seuraavaksi hänet näytteli samana vuonna ensi-iltaan tulleeessa draamaelokuvassa What If.... Vuodesta 2011 lähtien hän näytteli nimiosaa Jessie Prescottina yksinomaan hänelle suunnitellussa roolissa Disney Channelin tilannekomediasarjassa Jessie.

Ryan siirtyi kohti aikuisrooleja vieraillessaan draamasarjassa Rakkauden anatomia, jossa hän näytteli huumeriippuvaista nuorta naista. Kun Jessie päättyi vuonna 2015, Ryan sai sivuroolin NBC:n poliisisarjasta The Mysteries of Laura. Hän vieraili lisäksi sarjassa Isojen tyttöjen leikit.

Ryan näytteli vuonna 2016 tilannekomediasarjassa Sing It!, joka julkaistiin YouTube Red-palvelun kautta. 

Ryan on näytellyt vuodesta 2018 alkaen pääosaa Netflixin alkuperäissarjassa Insatiable. Sarjan traileri aiheutti sosiaalisessa mediassa kohun, sillä sen katsottiin pilkkaavan ja häpäisevän ylipainoisia ihmisiä. Ilmiö tunnetaan englanninkielisellä termillä ”fat shaming”. Kohun seurauksena yli 170 000 ihmistä vaati sarjan hyllyttämistä. Ryan puolusti sarjaa Twitter-sivullaan, jossa hän kertoi kamppailleensa itsekin kehonkuvansa kanssa ja toivoi ihmisten katsovan sarjan ennen sen tuomitsemista.

 Laulajana 
Ryan toimii vokalistina vuonna 2013 perustetussa The Never Ending -yhtyeessä. Yhtyeen ensiialbumi One julkaistiin 24. kesäkuuta 2014. Ryan on kuvaillut musiikkityylinsä olevan sekoitus folkia, indie poppia ja kantria.

 Yksityiselämä 
Ryan seurusteli Twenty One Pilots -yhtyeen rumpalin Josh Dunin kanssa toukokuusta 2013 syyskuuhun 2014. Hän kertoi myöhemmin suhteen Dunin kanssa olleen hyvä, mutta kokeneensa väkivaltaa aiemmassa parisuhteessaan. Vuonna 2018 Ryan ilmoitti palanneensa yhteen Dunin kanssa.https://www.smh.com.au/entertainment/tv-and-radio/debby-ryan-the-critics-are-mistaken-over-insatiable-s-body-shaming-20180816-p4zxrm.html He menivät kihloihin joulukuussa 2018 ja naimisiin joulukuussa 2019.

Ryan pidätettiin huhtikuussa 2016 Los Angelesissa rattijuopumuksesta. Pidätyshetkellä hänen syytteekseen luettiin törkeä rattijuoppous, mutta se alennettiin myöhemmin rikkomukseksi. Ryan ei kiistänyt syyllisyyttään, jolloin hänet tuomittiin kolmeksi vuodeksi koeajalle. Hänen on myös suoritettava yhdyskuntapalvelua.

 Filmografia 
pienoiskuva|oikea|Debby Ryan Up-elokuvan ensi-illassa 2009.
Elokuvat Vuosi Suomenkielinen nimi Alkuperäinen nimi Rooli Huom. 2006  Barney: Let's Go to the Firehouse  Barney: Let's Go to the Firehouse  Teinityttö   2008  The Longshots  The Longshots  Edith Smith  2010  What If...  What If...  Kimberly “Kim” Walker  2012  Helinä-keiju ja siipien salaisuus  Secret of the Wings  Spike  äänirooli 2014  Muppets Most Wanted  Muppets Most Wanted  Savana  2017  Rip Tide  Rip Tide  Cora Hamilton  2018  Every Day  Every Day  Jolene  Life of the Party  Life of the Party  Jennifer Televisioelokuvat Vuosi Suomenkielinen nimi Alkuperäinen nimi Rooli Huom. 2010  16 Wishes  16 Wishes  Abby Jensen  Disney Channel Original Movie 2011  The Suite Life Movie  The Suite Life Movie  Bailey Pickett 2012  Radio Rebel  Radio Rebel  Tara 2013  Kristin's Christmas Past  Kristin's Christmas Past  Haddie Televisiosarjat Vuosi Suomenkielinen nimi Alkuperäinen nimi Rooli Jakso(t) 2006  Barney ja ystävät  Barney and Friends  Debby  ”Rabbits/Ducks and Fish” 2008–2011  Viiden tähden merielämää  Suite Life on Deck  Bailey Pickett  71 jaksoa 2008  Jonas Brothers: Living the Dream  Jonas Brothers: Living the Dream  omana itsenään  ”Hello Hollywood” 2009  Waverly Placen velhot  Wizards of Waverly Place  Bailey Pickett  ”Cast Away (To Another Show)” Hannah Montana  Hannah Montana  ”Super(stitious) Girl” 2011  R. L. Stine's The Haunting Hour: The Series  R. L. Stine's The Haunting Hour: The Series  Stefani Howard  ”Wrong Number” Rakkauden anatomia  Private Practice  Hayley  ”The Breaking Point” 2011–2015  Jessie  Jessie  Jessie Prescott  98 jaksoa  2012  Zeke and Luther  Zeke and Luther  Courtney Mills  ”There’s No Business Like Bro Business” Glades  The Glades  Christa Johnson  ”Fountain of Youth” Austin ja Ally  Austin & Ally  Jessie Prescott  ”Austin & Jessie & Ally All Star New Year” 2013  Onnea matkaan, Charlie!  Good Luck Charlie  ”Good Luck Jessie: NYC Christmas” 2014  Supersairaala  Mighty Med  Jade/Remix  ”Guitar Superhero” Ultimate Spider-Man  Ultimate Spider-Man  Jessie Prescott (ääni)  ”Halloween Night at the Museum”  Fashion Police  Fashion Police  vieraileva mentori  ”Debby Ryan and Jamie Chung” 2015  Isojen tyttöjen leikit  Girl Meets World  Aubrey  ”Girl Meets Demolition” 2015–16  The Mysteries of Laura  The Mysteries of Laura  Lucy Diamond   2017  Daytime Divas  Daytime Divas  Maddie Finn   2018  Insatiable  Insatiable  Patricia ”Patty” Bladell  12 jaksoa

Web-sarjat Vuosi Suomenkielinen nimi Alkuperäinen nimi Rooli Jakso(t) 2016  Sing It!  Sing It!  Holli Holiday  10 jaksoa

 Diskografia 

 Soolojulkaisut 
Singlet
 2011: "We Ended Right"
 2011: "Made of Matches"
 2012: "We Got the Beat"

 The Never Ending 
EP:t
 2014: One

Singlet
 2014: "Mulholland Drive"
 2015: "Secondhand"

 Palkinnot 
 Vuosi Palkinto Kategoria Teos Lopputulos Viite 2008Celebrity Love Awards Favorite Actress Viiden tähden merielämää 2009 Favorite Actress Poptastic Awards Favorite Television Actress  Female Newcomer 2010 Celebrity Love Awards Favorite Actress  Hollywood Teen TV Awards Teen Pick Actress: Comedy  Body Peace Award Outstanding Advocate  Jetix Awards Best Television Star  Poptastic Awards TV Actress  Nickelodeon UK Kids' Choice Awards Best Television Actress Italy Kids Choice Awards Favorite TV Star  Favorite International Star  2011 Young Artist Award Best Performance in a TV Movie, Miniseries or Special Leading or Supporting Young Actress 16 Wishes 2012 Popstar Awards TV Actress Jessie  Female Style Idol  Teen Icon Awards "Iconic Heart"  2014 Nickelodeon Kids’ Choice Favorite TV Actress Jessie  Teen Choice Choice TV Actress: Comedy  2015 Nickelodeon Kids’ Choice Favorite TV Actress 

 Lähteet 

 Aiheesta muualla 

 Virallinen kotisivu  


 Fansdryan

Luokka:Yhdysvaltalaiset televisionäyttelijät
Luokka:Yhdysvaltalaiset elokuvanäyttelijät
Luokka:Yhdysvaltalaiset laulajat
Luokka:Vuonna 1993 syntyneet
Luokka:Elävät henkilöt